KINNITATUD

nõukogu 16.02.2021 otsusega 1.1.

MUUDETUD

nõukogu 28.06.2021 otsusega 1.3.

MUUDETUD

nõukogu 23.02.2022 otsusega 1.2.

MUUDETUD

nõukogu 31.01.2023 otsusega 6

MUUDETUD

nõukogu ………..otsusega ………..

## Luua Metsanduskooli vastuvõtu tingimused ja kord

1. **Üldsätted**
   1. Luua Metsanduskooli õpilaste vastuvõtmise kord sätestab õpilaste vastuvõtmise Luua Metsanduskooli (edaspidi kool) vastavalt Kutseõppeasutuse seadusele ja Haridus- ja Teadusministri 16.04.2018 määrusele nr 14 „Õpilase kutseõppeasutusse vastuvõtu kord".
   2. Õppekohtade planeerimisel lähtutakse Haridus- ja Teadusministeeriumi poolt koolile kinnitatud riiklikest koolituskohtadest ja selle alusel kooli poolt koostatud vastuvõtuplaanist.
   3. Uute õpilaste vastuvõtuks kehtestab direktor käskkirjaga vastuvõtuperioodi(d). Kui vastuvõtuperioodi lõpuks ei ole planeeritavad õppekohad täidetud, võib kuulutada välja lisavastuvõtu.
   4. Õpilaskandidaat saab vastuvõtuperioodil kandideerida kahele erialale.
   5. Kui vastuvõtuperioodi lõpuks on õppegruppi laekunud avaldusi planeeritust vähem, võib õppegrupp jääda avamata.
2. **Dokumentide esitamine**
   1. Kooli kandideerimiseks esitatakse vastuvõtuperioodil avaldus koos vajalike dokumentidega elektroonselt Sisseastumise Infosüsteemi www.sais.ee (SAIS) või koolis kohapeal aadressil Luua küla, Jõgeva vald, Jõgeva maakond.
   2. Vajalikud dokumendid on järgmised:
      1. isikut tõendav dokument (ID kaart või pass) v.a need, kes on avalduse esitanud SAISi kaudu;
      2. haridust tõendava dokumendi originaal või selle notariaalselt või dokumendi originaali alusel koolis kinnitatud koopia v.a need, kellel SAISi kaudu avaldust esitades on võimalik saada riiklikest andmebaasidest hariduse andmed;
      3. nimemuutust tõendav dokument (nimemuutuse korral).
   3. Kui dokumendid esitab vastuvõtukomisjonile õpilaskandidaadi esindaja, esitab ta punktis 2.2 loetletud dokumentidele lisaks kinnitatud koopiad ning enda isikut ja esindusõigust tõendava dokumendi (volikiri).
3. **Vastuvõtu tingimused**
   1. Õpingute alustamise nõuded, mis on seotud asjaomase kutse-, eri- või ametiala või kvalifikatsioonitasemega kehtestatakse kutseharidusstandardis või kooli õppekavas.
   2. Kooli vastuvõtmise aluseks on lävendi ületamine ja/või konkursi korral õpilaskandidaatide sisseastumistesti, -vestluse, -küsimustiku ja/või essee tulemuste alusel koostatud pingerida.
   3. Vastuvõtu tingimused 2024/25. õppeaastal avatavatele õppekavadele

|  |  |  |  |  |
| --- | --- | --- | --- | --- |
| **Nr** | **Eriala nimetus** | **Tase** | **Õppevorm** | **Vastuvõtmise katsed** |
| **Õppe algus september 2024** | | | | |
|  | Forvarderioperaator | neljanda taseme kutseõppe esmaõpe | Statsionaarne-koolipõhine | test, vestlus |
|  | Harvesterioperaator | neljanda taseme kutseõppe esmaõpe | Statsionaarne-koolipõhine | test, vestlus |
|  | Forvarderioperaator | neljanda taseme kutseõppe esmaõpe (kutsekeskharidusõpe) | Statsionaarne-koolipõhine | test, vestlus |
|  | Harvesterioperaator | neljanda taseme kutseõppe esmaõpe (kutsekeskharidusõpe) | Statsionaarne-koolipõhine | test, vestlus |
|  | Metsur | neljanda taseme kutseõppe esmaõpe (kutsekeskharidusõpe) | Statsionaarne-koolipõhine | test, vestlus |
|  | Taksaator | neljanda taseme kutseõppe esmaõpe | Statsionaarne-koolipõhine | test, vestlus |
|  | Kutsevalik | teise taseme kutseõpe | statsionaarne-koolipõhine | vestlus |
|  | Forvarderioperaator | neljanda taseme kutseõppe esmaõpe | mittestatsionaarne; statsionaarne õpe - töökohapõhine õpe | vestlus |
|  | Harvesterioperaator | neljanda taseme kutseõppe esmaõpe | mittestatsionaarne; statsionaarne õpe - töökohapõhine õpe | vestlus |
|  | Metsaväljaveoautojuht | neljanda taseme kutseõppe jätkuõpe | mittestatsionaarne; statsionaarne õpe - töökohapõhine õpe | vestlus |
|  | Matkajuht | neljanda taseme kutseõppe esmaõpe | mittestatsionaarne; statsionaarne õpe - töökohapõhine õpe | test, essee, vestlus |
|  | Arborist | neljanda taseme kutseõppe esmaõpe | mittestatsionaarne; statsionaarne õpe - töökohapõhine õpe | test (sh situatsiooniülesanne) |
|  | Puittaimede hindaja | viienda taseme kutseõppe jätkuõpe | mittestatsionaarne; statsionaarne õpe - töökohapõhine õpe | puuliikide määramine |
| **Õppe algus november 2024** | | | | |
|  | Maastikuehitaja | kolmanda taseme kutseõppe esmaõpe | mittestatsionaarne; statsionaarne õpe - töökohapõhine õpe | test, katse praktiline osa |
|  | Metsakasvatus | kolmanda taseme kutseõppe esmaõpe | mittestatsionaarne; statsionaarne õpe - töökohapõhine õpe | test |
|  | Taksaator | neljanda taseme kutseõppe esmaõpe | mittestatsionaarne; statsionaarne õpe - töökohapõhine õpe | test |
|  | Metsamajanduse spetsialist | viienda taseme kutseõppe jätkuõpe | mittestatsionaarne; statsionaarne õpe - töökohapõhine õpe | test |
| **Õppe algus jaanuar 2025** | | | | |
|  | Puukooliaednik | neljanda taseme kutseõppe esmaõpe | mittestatsionaarne; statsionaarne õpe - töökohapõhine õpe | test |

* 1. Forvarderi- ja harvesterioperaatori kutse- ja kutsekeskhariduse õppesse kandideerimisel peab pingeritta pääsemiseks saama vestlusel vähemalt 10 punkti.
  2. Metsuri, taksaatori ja metsakasvatuse õppesse kandideerimisel kehtestatakse vastuvõtulävendid, mis märgitakse sisseastumistestidele.
  3. Arboristi, maastikuehitaja, taksaatori ja metsamajanduse spetsialisti erialale mittestatsionaarses/töökohapõhises õppes kandideerimisel annab lisapunkte (katsete maksimumpunktide summast kuni 15%) erialaga seotud valdkonna tööandja soovituskiri.
  4. Maastikuehitaja tase 3 õppekavale kandideerimisel moodustavad pingerea:
     1. testi punktid,
     2. katse praktilise osa punktid (testi punktide alusel kutsutakse 50 esimest praktilisele osale),
     3. lisapunktid.
  5. Metsamajanduse spetsialisti kutseõppe õppekavale saavad kandideerida isikud, kellel on keskharidus ja vähemalt 4. kvalifikatsioonitaseme metsatehniku, metsuri või harvesterioperaatori kutse või on tõendanud vastavad kompetentsid.
     1. Kellel puudub eelpool nimetatud 4. kvalifikatsioonitaseme kutse peavad pingeritta pääsemiseks saama vastuvõtutestil minimaalselt 16 punkti. Sellega loetakse vajalikud kompetentsid tõendatuks.
  6. Puittaimede hindaja õppekavale saavad kandideerida isikud, kellel on keskharidus ja vähemalt 4. kvalifikatsioonitaseme arboristi kutse või tõstukilt töötava arboristi osakutse või on tõendanud vastavad kompetentsid.
     1. Kellel puudub vastuvõtutingimustes nõutud 4. kvalifikatsioonitaseme arboristi kutse või tõstukilt töötava arboristi osakutse, peavad sooritama kompetentside tõendamise testi. Lävend, millega loetakse vajalikud kompetentsid tõendatuks, on 51%.
  7. Puittaimede hindaja tase 5 õppekavale kandideerijad, kellel on arboristi tase 4 kutse või tõstukilt töötava arboristi tase 4 osakutse, kantakse pingeritta maksimumpunktidega katseid sooritamata.
  8. Harvesterioperaatori kutseõppe õppekava mittestatsionaarsesse/ statsionaarsesse - töökohapõhisesse õppessese saavad kandideerida isikud, kellel on vähemalt põhiharidus. Lisaks sellele ka forvarderioperaatori kutse või aastane töötamise kogemus metsamasinal (harvester, forvarder).
  9. Matkajuhi erialale vastuvõtt.
     1. Testi ja essee soorituse alusel koostatud pingerea 10. esimesele pakutakse õppekohta.
     2. Vestlusele kutsutakse testi ja essee soorituse alusel koostatud pingereas 11­.–31. kohal olijad. Vestluse tulemusel tekib uus pingerida, mille alusel täidetakse vabad õppekohad.
  10. Metsaväljaveoautojuhi tase 4 kutseõppe jätkuõppesse saavad kandideerida isikud, kellel on kehtiv CE kategooria juhtimisõigus, põhiharidus ja lisaks sellele ka 3. või 4. kvalifikatsioonitaseme kutse või vastavad kompetentsid.
  11. Metsaväljaveoautojuhi tase 4 kutseõppe jätkuõppe õppekavale kandideerijatel, kellel on vaja tõendada tase 3 kvalifikatsioonitaseme kompetentsid peavad vastuvõtuvestlusele pääsemiseks läbima eelvestluse, mille käigus hinnatakse vastavate kompetentside olemasolu.
  12. Punktis 3.3 toodud vastuvõtukatsetega selgitatakse välja õpilaskandidaatide paremusjärjestus, mille alusel pakutakse õpilaskandidaadile õppekohta.
  13. Mitme eri ajal toimuva vastuvõtukatse tulemused avalikustatakse pärast viimase katse toimumist.
  14. Õpilaskandidaati informeeritakse vastuvõtukomisjoni otsusest SAISi kaudu vastuvõtuperioodide kehtestamise käskkirjas määratud tähtajaks (täpne kuupäev avalikustatakse kodulehel).
  15. Vastuvõetud õpilaskandidaat kinnitab oma kooli õppima asumise SAISi kaudu kolme päeva jooksul.
  16. Hiljemalt õppetöö alguseks kantakse õpilaskandidaadid direktori käskkirjaga kooli õpilaste nimekirja, lähtudes õpilaskandidaatide kinnitusest kooli õppima asumise kohta.
  17. Õpilased, kes olid arvatud nimekirjadesse, kuid põhjust teatamata ei ilmunud õppetööle, kustutatakse nimekirjast 14 päeva möödumisel õppetöö algusest ning vabanenud kohtadele kutsutakse pingerea järgmisel kohal asetsenud õpilaskandidaat.

1. **Õpilaste vastuvõtmine õppeaasta keskel**

Õppeaasta keskel saab õpilasi vastu võtta vabade õppekohtade olemasolul arvestades õpilase varasemaid õpinguid ja töökogemusi ning kandideerimise tingimusi. Õpilane esitab kooli kirjaliku avalduse, millele lisab p 2 toodud dokumendid. Vastuvõtmise otsustamine toimub käesoleva korra kohaselt.

**5. Vaidlustamine**

Vastuvõtuga seonduvate otsuste vaidlustamine lähtub haldusmenetluse seaduse põhimõtetest.